SPRÁVA ZO ZAHRANIČNEJ PRACOVNEJ CESTY  č. 2/2016

1.  Účastník ZPC:
Soňa Pallayová
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, flámsky, francúzsky

2.  Zahraničná pracovná cesta:
Belgické kráľovstvo, 2.1.2016 (09:00) – 31.1. 2016 (23:59), 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Podpora zapájania sa do medzinárodných projektov a podpora slovenského výskumu a inovácií 
Program zahraničnej pracovnej cesty v mesiaci január 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC v mesiaci január 2016 plnila.  
Podrobnejšie záznamy o uskutočnených stretnutiach a konferenciách či seminároch, ktorých som sa zúčastnila, sú vedené v kapitole č. 4.
V mesiaci január som sa zúčastnila pracovnej skupina IGLO Innovation.  Témou tohto stretnutia a zároveň aj prednáškou bola Presentation on Innovative procurement. Túto prezentáciu nám predstavil Jur Vassilis Tsanidis z DG Communications Networks, Content and Technology, Directoriate F Coordination, Unit F2 Innovation. Pan Vassilis uviedol, že PCP  (Pre Commertioal Procurement) je zamerané na R & D.  PCP sa skladá z troch fáz a štvrtá fáza už prechádza do PPI. Vo svojej prezentácii uviedol štatistky ako aj príklady úspešných projektov PCPs v FP7 vo viacerých oblastiach. Pán Vassilisna a záver prednášky informoval o výzvach v rámci Horizontu 2020 na roky 2016 a 2017.
Zúčastnila som sa celodenného informačného dňa  Information and networking day on technologies for learning and skills, kde Evangelia Markidou predstavila hodnotiace kritéria pre oblasť „gaming“ v Horizonte 2020. Nový pracovný program je menej deskriptívny, aby mohli projektanti sami navrhnúť inovatívne riešenia. V projektoch v tejto oblasti sú zahrnuté viaceré vedné disciplíny, v predkladaných projektoch bude jedným z hlavných hodnotiacich kritérií multidisciplinarita. Cieľom projektov by malo byť zlepšovanie nových technológií a ich zavádzanie do praxe, nie vlastný výskum. Projekty však môžu obsahovať limitovaný výskum, ktorý sa môže zamerať na transfer použitej technológie z oblasti zábavy aj na iné oblasti. Výskum tak zahŕňa najmä vytvorenie prototypu, použiteľného pre verejnosť. Univerzity tak majú v projektoch tiež svoje miesto.
Novinkou v súčasnom pracovnom programe je vyhotovenie obchodného plánu, ktorý je zahrnutý v samotnom návrhu na projekt. Táto časť projektu nie je povinná, je však vítanou súčasťou predkladaných návrhov.
Ďalšia časť  podujatia bola venovaná hodnoteniu projektov, kde boli zhrnuté základné princípy a kritériá hodnotenia jednotlivých projektov a takisto  aj výberu hodnotiteľov.
V januári som sa ako zástupca SR zúčastnila stretnutia Industrial Technologies 2016 - Policy Recommendations organizovaného holandskou stranou, ktorého cieľom bola predpríprava jednej z hlavných konferencii počas holandského predsedníctva v júni 2016.Hlavným rečníkom bol pán Lebbink, ktorý ako projektový manažér predstavil víziu konferencie, a na túto konferenciu nadviaže konferencia počas slovenského predsedníctva v októbri 2016 REinEU. Pán Lebbink zdôraznil, že konferencia je jedna z veľkých akcií NL PRES a snažia do prípravy zapojiť čo najviac subjektov. Predstavil časový plán prípravy, ale aj ich predstavy o organizácii celého podujatia. Keďže konferenciu bude uzatvárať a hodnotiť sám eurokomisár Moedas, NL PRES a aj EK sa chcú uistiť, že konferencia bude dobre zorganizovaná s určitou pridanou hodnotou splní očakávania všetkých zainteresovaných strán. Na meetingu sa samozrejme hovorilo o nových technológiách, inaovácii o digitalizácii,  Industry 4.0  atď. Je to hlavná téma konferencie a tak sa hľadala možnosť ako každú časť zviditeľniť. Z programu EK je jasné, že Európa potrebuje nové technológie, ale treba sa zamerať aj na scale up existujúcich technológii, pretože v tom zaostávame za USA. Treba sa zameriavať aj na SME a dať im možnosť aby tieto podniky boli schopné a mohli zafinancovať technologické procesy. Stretnutie, ktorého som sa zúčastnila malo veľký význam, najmä pre organizátorov holandskej konferencie, keďže sa venovalo konkrétnym témam tejto konferencie. Ale je treba povedať, že holandskí zástupcovia sú naklonení k spolupráci aj počas prípravy konferencie v Bratislave.  4:2: sa bude konať HLSC v priestoroch SLORD.
Takisto som sa zúčastnila FET-Open and FET-Proactive Info Day. Hneď na úvod tohto podujatia vystúpili zástupcovia EK, ktorí sa zamerali na hodnotenie jednotlivých oblastí a upozornili,  že v programe FET je extrémne veľká konkurencia.  Asi polovica návrhov, ktoré sa do programu podávajú sú nevhodné, pretože nie sú dostatočne inovatívne. Ide napríklad o výzvy, ktoré patria do iných oblasti, poprípade ide o projekty, kde inovácia nie je dostatočné viditeľná, napr. zvyšovanie pixelov vo fotoaparátoch a pod. Ďalšou časťou podujatia boli informácie o hodnotení projektov a následné boli predstavené úspešné projekty samotnými podávateľmi, ktorí svojimi skúsenosťami pri podávaní projektu aj pri jeho realizácii dokázali, že dobrá inovátorská myšlienka s dobrým načasovaním môže byt úspešná v H 2020.
 Koncom januára som sa zúčastnila konferencie A Better Framework for Innovation - High level conference. Holandské predsedníctvo zorganizovalo konferenciu k tematike inovácie v EÚ. Prednášajúci a diskutujúci sa zhodli na tom, že Európa je starnúci, ale zato bohatý kontinent a tak politika EÚ to musí vziať do úvahy. Hovorilo sa o možnosti regulovať Európu, pokúsiť sa zmeniť existujúci systém a myslenie ľudí, nakoľko Európa.  Amerika investuje do inovácii podstatne viac ako EÚ. Diskutovanou témou bola aj vzdelanosť a úroveň vzdelania a výskumu v EÚ. Naše univerzity sú dobré na vzdelanie pre budúcich profesorov, teoretikov, ale nie pre novátorov. Treba dať dôraz na učiteľské vzdelanie. H2020 je výborná príležitosť aj pre SME, ktoré okrem H 2020 môžu využívať aj EFSI.

Organizačná a administratívna činnosť v SLORD
V mesiaci január som zabezpečila som spolu s kolegami prevoz potrebného materiálu zo SZ do kancelarie SLORD. Zabezpečovala som bežné činnosti súvisiace s chodom kancelárie.
 
Prevádzkovanie informačného portálu
Počas januára som pridávala informácie, výzvy, aktuality a podujatia na SLORD webovú stránku. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

 Január 2016	
Dátum	Čas	Miesto	Účastník (SLORD)	Účastníci	Podujatie	
14. 1. 2016	14:30- 16:30	KOWI	Soňa Pallayová		IGLO INNOVATION WG 	
15.1. 2016	16.00-18.30	Cove	Soňa Pallayová 		Industrial Technologies 2016 - Policy Recommendations 	
25.1. 2016	9.00-17:00	Bosrchette	Soňa Pallayová	Ľubomír Valo	INFORMATION AND NETWORKING DAY ON TECHNOLOGIES FOR LEARNING AND SKILLS	
10.1. 2016	9.00-17.00	Borschette	Soňa Pallayová	Marta Špirková	FET-Open Info-Day	
26.1. 2016	9.00-17.00	SZ Holandska	Soňa Pallayová 		A Better Framework for Innovation - High level conference	
28.1.2016	12.00- 14.00	CLORA	Soňa Pallayová	Terézia Lesayová, Daniel Straka	CLORA Coctail	

Stretnutia a rokovania

Január  2016	
Dátum	Čas	Miesto	Účastník (SLORD)	Účastníci	Téma stretnutia	Záznam stretnutia	
15.1.2016	14.00-16.00	Rue du Trone 98	Soňa Pallayová, Terézia Lesayova,Daniel Straka	V4 	EEA granty, Norske fondy	Stretnutie členov kancelárií kraji V4 sa pravidelne koná raz za mesiac. Diskusia sa okrem EEA grantov a Nórskych fondov, ktoré na SK zastrešuje ÚV SR sa venovala najmä pripravovanému stretnutiu  predsedov Akadémii vied krajín V4 v Bruseli. Stretnutie je plánované na 1-2. 3.
	
16.1.2016	16.00-18.00	SZ SR 	Soňa Pallayová, 	Katarina Butkovská	Program aktivít na rok 2016	S diplomatkou SZ SR, vedúcou oddelenia životného prostredia sme hovorili o plánovaných akciách, konferenciách za oblasť životného prostredia. SZ spolu s MŽP plánuje dve konferencie, z toho jedna z nich je z H 2020	
29.1.2016	14.30-15.30		Soňa Pallayová	Prof. Pavol Alexy STU Bratislava	Možnosti využitia H2020, prednáška v  cykle Večery s vedou	S profesorom Alexym som sa stretla predovšetkým z dôvodu účinkovania v cykle večery s vedou. Pán profesor prisľúbil uskutočniť prednášku v Bruseli. Rozprávali sme aj o možnosti projektu v H2020.	
29.1.2016	15.30-18.00		Soňa Pallayová	Ing. Karlubik Igor, Plastex	SME instrument 	S majiteľom menšej firmy sme hovorili o možnosti aktívne sa zapojiť do H2020.	

5.  Odporúčané závery:
Aktívne sa zapojiť do chodu  kancelárie a  plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a podpora pri ich implementácii
Bude potrebné  pokračovať v poskytovaní kvalitných  konzultácií k príprave projektov EÚ. Treba sa sústrediť na nový pracovný program H2020 zverejnený v októbri. Naďalej je potrebné  poskytovať cielené informácie o možnostiach zapojenia do nových výziev, ktoré sú vyhlásené na roky 2016/2017. Väčšina  informácií je  priebežne zverejňovaná na webe SLORD, a je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Takisto je dobré zintenzívniť spoluprácu v rámci krajín V4. Pravidelné stretnutia s ostatnými styčnými kanceláriami krajín V4 sa ukázali ako veľmi dobrý zdroj informácií a spolupráce. Je preto potrebné naďalej úzko s kanceláriami spolupracovať a vytvárať nové spôsoby spoločného zapojenia na európskej úrovni.  
2.	Informovanie a školenia
Je nevyhnutné a dôležité naďalej monitorovať a vyhodnocovať vývoj politík EÚ, a to s dôrazom na nový už vyhlásený program WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné  pokračovať v poskytovaním  kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebná úzka spolupráca so Stálym zastúpením SR pri EU  s aktívnym  prístupom. Takisto je nevyhnutná spolupráca so zástupcami regiónov, ktorí majú veľmi dobrý prehľad o lokálnych subjektoch v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020.
3.	Prezentácia a popularizácia slovenského výskumu a inovácií
Bude potrebné aktívne  lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore.

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Soňa Pallayová		                        ......................................
Dátum: 12.2.2016
								
Správu schválil:  prof. RNDr. Ján TURŇA, CSc., generálny riaditeľ  ......................................